Dowry
Material: papyrus
Place: Arsinoites
Categories: Quittung
Empfang
Mitgift
ἔτου[ς] ἕκτου Αὐ[τ]οκ[ρ]άτορος Καίσαρος Τραιανοῦ Ἁδριανοῦ Σεβαστοῦ μηνὸς Καισαρίου νουμηνίᾳ 
ἐν Τεπτύνι τ[ῆ]ς Π[ο]λέμωνος μερίδος τοῦ Ἀρσινοείτου νομοῦ. ὁμολογεῖ Διδυμάριον Ἡρακλείδου 
ὡς  μη ἄσημος μετὰ κυρίου τοῦ πρὸς μητρὸς ἀνεψειοῦ Κρονίου τοῦ Λυσανίου ὡς  νβ 
οὐλὴ τραχήλῳ ἐγ [δε]ξειῶν τοῖς ἑαυτῆς ὁμοπατριοι καὶ ὁμομητριοι ἀδελφοῖς Ἡρακλείδῃ 
τῷ καὶ Οὐαλερίωι ὡς  μδ οὐλὴ γόνατι δεξιῷ καὶ Λυσιμάχῳ ὡς  λη οὐλὴ γόνασι 
ἀριστερῷ ἐπὶ παρούσης τῆς πάντων μητρὸς Διδύμης τῆς Λυσιμάχου ὡς  οε οὐλὴ 
ὀφρύει ἀριστερᾷ, ταύτης δὲ μετὰ κυρίου ἑνὸς τῶν υἱῶν Λυσιμάχου,  τὴν Διδυμάριον 
ἀπέχιν παρὰ τῶν δύο  ἀδελφῶν διὰ χειρὸς ἀργυρίου δραχμὰς ἑξακοσίας  ὑπεσχημένας 
ὑπὸ τοῦ πάντων [π]ατρὸς Ἡρακλείδου Μάρωνος, ὣς τετελεύτηκεν, πρὸς οἷσι τῇ Διδυμαρίῳ 
κατὰ συνγραφὴν γ[ά]μου τελειωθεῖσαν διὰ τοῦ αὐτοῦ γραφείου τῷ ἐνάτῳ ἔτι θεοῦ Τραιανοῦ, 
μεθʼ ἃς προσήνεγκεν αὐτῇ κατὰ τὴν αὐτὴν συμβίωσιν φερνὴν ἀργυρίου δραχμὰς πεντακοσίας , 
ἁπάσας δραχμὰς χε[ιλ]ίας ἑκατὸν  συναχθείσας, καὶ κατὰ συνχώρημα τοῦ πατρὸς ἐπὶ τοῦ 
δεκάτου ἔτους θε[οῦ] Τραιανοῦ ἐπαγομένων ἕκτῃ διὰ τοῦ αὐτοῦ γραφείου, ὑπὲρ ὧν 
καὶ μὴ ἐπελεύσα[σ]θαι τὴν Διδυμάριον μηδὲ τοὺς παρʼ αὐτῆς ἐπὶ τοὺς δύο  ἀδελφοὺς 
μηδὲ ἐφʼ ἑκάτερο[ν] αὐτῶν μηδὲ ἐπὶ τοὺς παρʼ αὐτῶν ἀλλὰ μηδὲ περὶ ἑτέρου ἁπλῶς 
πραγατ[ο]ς ἐνγρά[π]του μηδὲ ἀγράφου μηδὲ ὠφειλήματος μηδὲ παντὸς τῷ καθόλου 
συναλλάγματος ἀπὸ μηδενὸς ορμ.υ μέχρι δικαίου ἀπὸ τῶν ἔνπροσθεν χρόνον μέχρι 
τῆς ἐνεστώσης ἡμέρας παρευρέσι μη[δε]μίᾳ, την δὲ μητέραν Διδύμην προσομολογεῖ αὐτόθεν 
ἀποκεχαρίσθαι τῇ θυγατρὶ Διδυμαρῳ ἐνυδίων χρυσιῶν ἀληθεινοπείνων ζεῦγος τεταρ
τῶν τεσσάρων  [κ]α[ὶ σ]τολὴν πορφυρῆν μονοκιτονον ἅπερ ἅπαντα παριληφέναι [τ]ὴν Διδυ
μάριον κα[ὶ] ἐπ[άναγκ]ον αὐτὴν Διδύμην αὐτόθεν φυ[λ]άξειν τῇ θυγατρὶ Διδυμαρίῳ ἀνε
ξαλλοτρίωτον [κ]αὶ ἀκαταχρημάτιστον κατὰ πάντα τρόπον ὃ προσυνεχώρησεν αὐτῇ κατὰ 
την προσονομαζομενην ἐπὶ τοῦ δεκάτου ἔτους Τραιανοῦ ἐπαγομένων ἕκτῃ συνχώρη
μα ἥμυσι μέρο[ς] οἰκίας καὶ αὐλῆς ἐν Τεπτύνι. Διδυμάρ[ιο]ν Ἡρακλείδου μετὰ κυρίου τοῦ ἀνεψιοῦ 
Κρονίου τοῦ Λ[υσ]ανίου ὁμολογῶ ἀπέχιν παρὰ τῶν ἀδελφῶν μ[ο]υ Οὐαλερίου καὶ Λυσιμάχου 
διὰ χειρὸς ἀργυρ[ίου] δραχμὰς ἑξακοσίας  δηλωθεντας διὰ τῆς συνγραφῆς πρὸς οἷσίν 
μοι τὸν πατέρα ὑπὲρ ὧν καὶ οὐκ ἐπελεύσομαι ἀλλὰ οὔτε περὶ ἑτέρου ἁπλῶς πρά
γματος μέχρι τῆς ἐνεστώσης ἡμέρας καὶ παρείληφα τὸ ἐνυδιον καὶ τὴν στολὴν καθὼς 
πρόκιται. Κρονίων ἔγραψα καὶ ὑπὲρ αὐτὴς μὴ ἠδυης γράμματα. Λυσίμαχος Ἡρακλείδου 
καὶ ἡ μήτηρ Διδύμη Λυσιμάχου μετὰ κυρίου ἐμοῦ, γέγονε ἡ ἀποχὴ εἴς με Λυσίμαχον 
καὶ Οὐαλέριον τῶν δραχμῶν ἑξακοσίων , ἡ δὲ μήτηρ Διδύμη ἀποκεχάρισθαι τῇ θυ
γατρὶ Διδυμαρίῳ τὸ ἐνυδιον καὶ τὴν στολὴν πορφυρῆν καὶ ἐπάναγκον φυλάξειν 
[α]ὐτῇ ἀνεξαλλοτρίωτον καὶ ἀκαταχρημάτιστον ἡ συνεχώρησε αὐτῇ ἥμισυ μέρος 
[ο]ἰκίας καὶ ἀλλῆς ἐν Τεπτύνι. Λυσίμαχος ἔγραψα καὶ ὑπὲρ αὐτῆς μὴ ἠδύης γράμματα. 
[Ἡ]ρακλείδης ὁ καὶ Οὐαλέριος, γέγονε εἴς με καὶ τὸν ἀδελφόν μου Λυσίμαχον ἡ ἀποχὴ 
καθὼς πρόκειται. ἀνατέτακται διὰ Λουρίου τοῦ καὶ Ἀπολλωνίου τοῦ πρὸς τῷ γραφείῳ 
κώμης Τεπτύνεως καὶ Κερκεσούχον Ὠρους Πολέμονος μερίδος ἔτους ἕκτου 
Αὐτοκράτορος Καίσαρος Τραιανοῦ Ἁδριανοῦ Σεβαστοῦ Μεσορὴ νουμηνίᾳ.